Diari Oficial de la Generalitat Valenciana


Sumari del DOGV 6788, del 04-06-2012 (2012/5524)

DECRET 88/2012, d'1 de juny, del Consell, pel qual cessa i es nomena conseller del Consell d'Administració de Ferrocarrils de la Generalitat Valenciana.
--------------------------------------------------------------------------------------------------------------------------------------------------------

### Dades del document

Número de DOGV
:   6788

Data del DOGV
:   04-06-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/5524


Data del document
:   01-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * Ferrocarrils de la Generalitat Valenciana

DECRET 88/2012, d'1 de juny, del Consell, pel qual cessa i es nomena conseller del Consell d'Administració de Ferrocarrils de la Generalitat Valenciana.  
 [2012/5524]  
Segons s'establix en l'article 5.1 de la Llei 4/1986, de 10 de novembre, de la Generalitat, de Creació de l'Entitat Ferrocarrils de la Generalitat Valenciana, esta serà regida per un Consell d'Administració, compost per un president, un vicepresident i els consellers, tots ells nomenats pel Consell a proposta del conseller d'Obres Públiques, Urbanisme i Transports.   
Així mateix, en l'article 36.b de l'Estatut de l'entitat, aprovat pel Decret 144/1986, de 24 de novembre, del Consell, es disposa que quedarà reservat al Consell el nomenament dels consellers del Consell d'Administració, a proposta del conseller d'Obres Públiques, Urbanisme i Transports (en l'actualitat, consellera d'Infraestructures, Territori i Medi Ambient), el coneixement de la seua actuació i, si és el cas, la remoció o renovació dels seus membres.  
El Decret 5/2011, de 21 de juny, del president de la Generalitat, va assignar, en l'article 8, a la Conselleria d'Infraestructures, Territori i Medi Ambient les competències en matèria de transports, i l'article 4.1 del Decret 112/2011, de 2 de setembre, del Consell, pel qual es va aprovar el Reglament Orgànic i Funcional de la Conselleria d'Infraestructures, Territori i Medi Ambient, disposa l'adscripció de Ferrocarrils de la Generalitat Valenciana a esta conselleria, a través de la Secretaria Autonòmica d'Infraestructures i Transport, segons el que establix l'article 8.4 d'este últim decret.  
El conseller Antonio Carbonell Pastor ha presentat escrit de renúncia a la seua condició de conseller, basant-se en les noves responsabilitats laborals que li impedixen realitzar la funció en les degudes condicions.  
  
Per tot allò que s'ha exposat, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 1 de juny de 2012,  
  
DECRETE  
  
Article 1  
Acceptar el cessament, a petició pròpia, d'Antonio Carbonell Pastor com a conseller de l'Entitat Ferrocarrils de la Generalitat Valenciana, i se li agraïxen els servicis prestats.  
  
Article 2  
Nomenar Pablo Cotino Mulet conseller del Consell d'Administració de Ferrocarrils de la Generalitat Valenciana.  
  
València, 1 de juny de 2012  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS